Diari Oficial de la Generalitat Valenciana


Sumari del DOGV 3793, del 14-07-2000 (2000/5860)

RESOLUCIÓ de 3 de juliol de 2000 de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup B, sector d'administració especial, tècnic mitjà de laboratori, pel sistema de concurs oposició lliure (P580), convocades per Resolució de 25 d'octubre de 1999 (DOGV núm. 3.632, de 24 de novembre de 1999).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3793

Data del DOGV
:   14-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5860


Organisme emissor
:   Universitat Politècnica de València

Tipus de document
:   Resolució

RESOLUCIÓ de 3 de juliol de 2000 de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup B, sector d'administració especial, tècnic mitjà de laboratori, pel sistema de concurs oposició lliure (P580), convocades per Resolució de 25 d'octubre de 1999 (DOGV núm. 3.632, de 24 de novembre de 1999). [2000/X5860]
  
Concloses les proves selectives per a l'ingrés com a personal funcionari, en el grup B, sector d'administració especial, tècnic mitjà de laboratori, pel sistema de concurs oposició lliure (P580), Convocatòria de 25 d'octubre de 1999 (DOGV núm. 3.632, de 24 de novembre de 1999), i de conformitat amb el que estableix la base 8.2. d'aquesta convocatòria, aquest Rectorat resol:
  
Primer
  
Publicar definitivament, amb expressió de la puntuació total obtinguda, els noms dels aspirants que han superat les proves selectives d'accés al grup B, sector d'administració especial, tècnic mitjà de laboratori, pel sistema de concurs oposició lliure, i que es relacionen a continuació:
  
Cognoms i nom Oposició Concurs Total
  
Cano Morcillo, Antonio 12,16 2,35 14,51
  
Cerver Lloret, Diego 10,97 1,5 12,47
  
Segon
  
D'acord amb aquestes puntuacions i amb el disposa l'apartat 2 de la base vuitena de la convocatòria de 25 d'octubre de 1999, es proposa al Rectorat per al nomenament com a funcionari de carrera, el senyor Antonio Cano Morcillo, del grup B, sector d'administració especial, tècnic mitjà de laboratori.
  
Tercer
  
En el termini de 20 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana, l'aspirant que s'esmenta en el punt anterior haurà de presentar al Servei de Recursos Humans - Secció de PAS - d'aquesta Universitat Politècnica de València, els documents següents:
  
a) Certificat de naixement expedit pel Registre Civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria de Treball i Assumptes Socials o òrgans competents d'altres administracions públiques que acredite discapacitació igual o superior al 33%, així com la seua capacitat per a exercir les funcions que corresponguen a les vacants oferides.
  
Una vegada presentats els documents per la persona interessada i en un termini màxim de sis mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana, la persona interessada haurà de prendre possessió del seu lloc corresponent, després de la publicació del nomenament en el Diari Oficial de la Generalitat Valenciana, segons la base 11 de la convocatòria de 25 d'octubre de 1999 (Diari Oficial de la Generalitat Valenciana núm. 3.632, de 24 de novembre de 1999).
  
Quart
  
D'acord amb el punt 6.6 de la convocatòria d'aquestes proves, es constitueix una borsa de treball amb els aspirants que a continuació es detallen, que seran cridats, en cas de necessitat, segons l'ordre de puntuació:
  
Cognoms i nom 1r exer- 2n exer- Fase Puntuació
  
 cici cici de concurs total
  
Cerver Lloret, Diego 5,92 5,05 1,5 12,47
  
Contra aquest acte, que esgota la via administrativa, es pot interposar un recurs contenciós administratiu davant els òrgans de la Jurisdicció Contenciosa Administrativa de la Comunitat Valenciana, en el termini de dos mesos comptador a partir de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener; 22 de la Llei Orgànica 11/1983, de 25 d'agost, de Reforma Universitària; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar, en el termini d'un mes comptador a partir de l'endemà de la publicació d'aquesta resolució, un recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administració Comú, redactat conformement amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.